Maroela Media Top 20: 30 November 2015Cordelia het nie minder as drie liedjies op hierdie week se Top 20 nie. Foto: Verskaf. In vandeesweek se Top 20 is daar nege snite wat styg, ses wat daal, vier wat hul posisies behou en een nuweling. Dit is ‘n groot week vir Cordelia; sy is moontlik die eerste kunstenaar wat drie solotreffers tegelyk op die Top 20 het. Die titelsnit van haar jongste album, Breek die stilte, is die nuwe nr. 1-treffer, terwyl haar jongste een, “Eerste woode”, in die 20ste plek toetree en vandeesweek se enigste nuweling is. “Die man vir jou” van André Venter is die snit wat vandeesweek uitsak. Daar is geen groot spronge vandeesweek nie; Amor Vittone styg drie plekke, terwyl Brendan Peyper vier plekke daal.